《先忠烈王遗迹十二咏 其三 相公木》
明代·程敏政

棚木长千尺，蜿蜒距水涯。皴皮躔荇带，老色映蘋花。

雷雨春惊蛰，星河夜汎槎。渔舠莫轻近，神物此为家。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。